钦定古今图书集成/明伦汇编/氏族典/第188卷 > 萧宝夤
## 钦定古今图书集成/明伦汇编/氏族典/第188卷 > 萧宝夤

按《魏书萧宝夤传》：“宝夤字智亮，鸾第六子，宝卷母弟
也。鸾之窃位，封宝夤建安王。宝卷立，以为车骑将军
开府，领石头戍军事。宝卷弟宝融僭立，以宝夤为卫
将军、南徐州刺史，改封鄱阳王。萧衍既克建业，将害
宝夤，以兵守之，未至严急，其家阉人颜文智与左右
麻拱、黄神密计，穿墙夜出，宝夤具小船潜赴江畔，蹑”
𪨗徒步，脚无全皮。度西岸，遂委命投华文荣。文荣与
其从子天龙、惠连等三人，弃家将宝夤，遁匿山涧，昼
伏宵行。景明二年，至寿春之东城戍。戍主杜元伦推
检，知实萧氏子，以礼延待，驰告扬州刺史、任城王澄。
澄以车马侍卫迎之，待以客礼。三年，至京师，请兵南
伐。四年，除使持节、都督东扬南徐兖三州诸军事、镇
东将军、扬州刺史、丹阳郡开国公。正始元年三月，宝
夤行达汝阴，东城已陷，遂停寿春之栖贤寺。值贼将
姜庆真围逼寿春，宝夤躬贯甲胄，率众力战，破走之。
还京师，改封梁郡开国公。及中山王英南伐，宝夤又
表求征，乃为使持节、镇东将军。别将继英频破衍军，
乘胜遂攻锺离。淮水汎溢，宝夤与英狼狈引退，士卒
死没者十四五。有司奏“宝夤守东桥不固，军败由之”，
诏免官，削爵还第。寻尚南阳长公主。公主有妇德，事
宝夤尽肃雍之礼。宝夤器性温顺，自处以礼，奉敬公
主，内外谐穆，清河王怿亲而重之。永平四年，卢昶克
萧衍胊山戍，以琅邪戍主傅文骥守之。衍遣师攻文
骥，卢昶督众军救之。诏宝夤为使持节、假安南将军、
别将，长驱往赴。后卢昶军败，唯宝夤全师而归。延昌
初，除安东将军、瀛州刺史，复其齐王。四年，迁无军将
军、冀州刺史。灵太后临朝，还京师。萧衍遣其将康绚
于浮山堰淮以灌扬、徐。除宝夤使持节、都督东讨诸
军事、镇东将军以讨之。寻复封梁郡开国公，寄食济
州之濮阳。熙平初，衍将垣孟孙、张僧副等渡淮，北攻
统军吕叵。宝夤遣府司马元达、统军魏续年等赴击破之，孟孙等奔退。乃授左光禄大夫、殿中尚书。还京
师，又除使持节、散骑常侍、都督荆湘东洛三州诸军
事、卫将军、荆州刺史，不行，复为殿中尚书。宝夤志存
雪复，屡请居边。《神龟》中，出为都督徐、南兖二州诸军
事、车骑将军、徐州刺史。勤于政治，吏民爱之，凡在三
州，皆著名称。正光二年，征为车骑大将军、尚书左仆
射。善于吏职，甚有声名。时萧衍弟子西丰侯正德来
降，正德既至京师，朝廷待之尤薄，岁馀还叛。五年，萧
衍遣其将裴邃、虞鸿等率众寇扬州，诏宝夤为使持
节、散骑常侍、车骑大将军、都督徐州东道诸军事，率
诸将讨之。既而扬州刺史长孙稚大破邃军，斩鸿，贼
遂奔退。秦州城人薛珍、刘庆、杜迁等反，朝廷甚忧之，
乃除宝夤开府西道行台，为大都督西征。孝昌二年，
除宝夤侍中、骠骑大将军、仪同三司、假大将军、尚书
令。宝夤初自黑水，终至平凉，与贼相对，数年攻“击，贼
亦惮之，关中保全。”三年正月，除司空公。出师既久，兵
将疲敝，是月大败，还雍州。仍停长安，收聚离散。有司
处宝夤死罪，诏恕为民。四月，除使持节、都督雍泾岐
南豳四州诸军事、征西将军、雍州刺史、假车骑大将
军、开府、西讨大都督。九月，杜粲请降于宝夤。十月，除
散骑常侍、车骑将军、尚书令，复其旧封。是时山东、关
西寇贼充斥，王师屡北，人情沮丧。宝夤自以出军累
年，糜费尢广，一旦覆败，虑见猜责，内不自安。朝廷颇
亦疑阻，乃遣御史中尉郦道元为关中大使。宝夤谓
密欲取己，弥以忧惧，遣其将郭子恢等攻杀道元。遂
反，僭举大号，赦其部内，称“隆绪元年”，立百官。乃遣郭
子恢东寇潼关，行台张始荣围华州。时北地人毛鸿
宾与其兄遐纠率乡义，将讨宝夤。宝夤遣其大将军
卢祖迁等击遐，为遐所杀。又遣其将侯终德往攻遐。
会子恢为官军所败，长孙稚又遣子子彦破始荣于
华州，终德因此势挫，还图宝夤。军至白门，宝夤始觉，
与终德交战，战败，携公主及其少子从后门出，走奔
丑奴。丑奴以宝夤为太傅。永安三年，都督参朱天光
遣贺拔岳等破丑奴于安定，追擒丑奴、宝夤，并送京
师，于太仆“驼牛署”赐死。